NK Mraclin

**NK Mraclin** je hrvatski nogometni klub sa sjedištem u Mraclinu, kraj Velike Gorice. Osnovan je 5. lipnja 1932. godine pod nazivom Športsko društvo Jelačić. Natječe se u 4.HNL - središte i u sezoni 2008./09. osvojio je 4. mjesto u konkurenciji od 18 klubova s 30 bodova (8 pobjeda, 6 neriješenih utakmica i 3 poraza).

Proljetni dio sezone koji je počeo 2. ožujka 2008. startao je porazom od NK Stupnika 1:3 na domaćem terenu, Novoj grabi. Na kraju te sezone NK Mraclin je završio na 6. mjestu s 44 osvojena boda.

## Historija
1930. - Mraclinački školarci donose loptu iz Zagreba.

1932. - Četvorica Mraclinčana: Dragutin Crnić, Vjekoslav Galeković Lojz Pepekov, Dragutin Galeković Načelnikov i Juraj Galeković Dušekov igraju u zajedničkoj momčadi s Vukovinčanima. Klub se tada zove *Nk Jelačić*. Igralište u šumici *Gajicama* je vlasništvo Mraclinčanina Križanića Fajnseka. NK *Jelačić* je utemeljila vukovinska općina u koju je tada spadao i Mraclin. To su bili počeci nogometa u naselju.

1935. - Utemeljen je prvi isključivo mraclinački nogometni klub pod nazivom *NK Radić*. Igra se na *Gosponovom igralištu* smještenom uz potok Obdinu i željezničku prugu. *Radić* je bio pod Zagrebačkim nogometnim savezom.

1941. - Zbog Drugog svjetskog rata nogometne strasti u Mraclinu miruju.

1945. - Nakon završetka rata nogometne strasti su se opet rasplamtjele. *NK Radić* mijenja ime u *NK Mraclin*. U ljetu iste godine odigrana je prva utakmica poslije rata u susjednom Buševcu. Buševec - Mraclin 5:2.

Sredinom pedesetih godina prošlog stoljeća igralište je bilo u *Živicama*.

1952. - Igraju Mraclin i prvoligaška Lokomotiva (Zagreb). Mraclin - Lokomotiva 0:11.

1953. - Mraclin igra u 3. razredu.

1954. - Kup utakmica Mraclin - Jaska 3:2. Strijelci: 0:1 - Lujo Kundić (autogol), 0:2 - Stjepan Kovačić Ribić (autogol!), 1:2 - Ribić, 2:2 - Drago Štuban Metalac, 3:2 - Vlado Galeković Mali Francekov (otac Šere i Šerice).

Mladost Petrinja - Mraclin 1:3. Dva pogotka Vlade Galekovića Maloga Francekovoga i jedan gol Drage Štubana Metalca. Također je odigrana utakmica između Mraclina i Sesveta 1:1.

1960. - Krčenjem panjevine i šikare uređeno je današnje pomoćno igralište, nazvano *Stadion Graba*.
Mraclin - NK Remetinec 7:6! Utakmica je odigrana u susjednoj Vukovini jer je Mraclin kažnjen.

1961. - Nova juniorska generacija u klubu.

1964. - Kup utakmica Mraclin - Elektrostroj (Zonaš) 2:3.

1965. - Kup utakmica Mraclin - Zagreb 1:5. Strijelac za 1:0 bio je Drago Vrban.

1967. - NK Mraclin igra u Podsaveznoj ligi. To razdoblje često se naziva *preporodno doba* za mraclinački nogomet. Osvojen je kup Velike Gorice: Mraclin - Budućnost (Lomnica) 5:3. Mraclin osvaja mnoge turnire, doba turnirskih pobjeda.

1969. - NK Mraclin ulazi u 1. Zagrebačku ligu, jedan od najviših natjecateljskih rangova u kojem je ikada igrao. To je bilo još jedno preporodno doba mraclinačkog nogometa.

1970. - Jedan od najboljih igrača u povijesti Mraclina, Nikola Cvetnić Ðekson, odlazi u profesionalce. NK Mraclin igra u 2. Zagrebačkoj ligi.

1977. - Mraclin igra u 2. ligi ZNS-A JUG. Iste godine utemeljeni su pioniri, doba uspona mraclinačkog nogometa.

1982. - Igra se u 2. ligi ZNS-A ISTOK.

1985. - Mraclin igra u Meduopćinskoj B ligi. Finale kupa ZNS-A: Mraclin - Kurilovec 0:4. Mraclin ispada iz Meduopćinske lige u Općinsku ligu Velika Gorica. Doba *potonuća*. Krizni trenuci mraclinačkog nogometa.

1986. - Osvojeni turniri u Okujama, Kučama i Odri. Počela izgradnja svlačionica. Velika pobjeda Mraclina: Radnik - Mraclin 2:4! Kvalifikacije za viši rang : Mraclin - Blaškovec 3:0, Blaškovec - Mraclin 1:1.

1987. - NK Mraclin osvaja Štenkov memorijalni turnir u Kurilovcu.

1992. - Skraćeno natjecanje u Općinskoj ligi Velika Gorica, osvojeno 1. mjesto u svojoj grupi. U kvalifikacijama za viši razred: Mraclin - Obrezina 1:1, Obrezina - Mraclin 3:2.

1994. - NK Mraclin igra u 2. Zagrebačkoj ligi. Doba osrednjosti i ispadanja u *brdinu*.

1998. - 1. mjesto u 2. Županijskoj ligi, ulazak u 1. Županijsku ligu, lagani uspon kluba. Igra se protiv suparnika iz velikogoričkog i jaskanskog kraja.

2000. / 2001. - Mraclin igra u Jedinstvenoj županijskoj ligi zagrebačke županije, gdje mu nije bilo mjesto. Igrači siromašni znanjem uvjerljivo su osvojili posljednje mjesto s 20 bodova (8 poraza za redom). U ožujku 2001. godine predsjednik kluba Franjo Križanić Feri je smijenjen. Bio je predsjednik godinama i zaslužan je za mnogo toga.

U ožujku 2001. godine održana je godišnja skupština na kojoj je gosp. Mladen Galeković jednoglasno izabran za novog predsjednika NK Mraclin. Time počinje doba mraclinačkog nogometa vezano uz obnovu i izgradnju objekata te ozbiljan rad sa svim selekcijama, osobito mladeži (početnici, pioniri, juniori).

U lipnju 2002. Nogometni klub Mraclin u sklopu obilježavanja Dana Svetog Vida organizira koncert grupe Magazin, koja je tada na vrhuncu popularnosti. 2003. godine u Mraclin dolazi i popularni pjevač Boris Novković. Mraclin je na oba koncerta ugostio oko 2000 ljudi u organizaciji tadašnjeg tajnika Mladena Štubana. U povijesti Mraclina do tada niti jedna manifestacija u naselju nije bila posjećena u tolikom broju.

5. lipnja 2002. godine NK Mraclin je proslavio 70. obljetnicu igranja nogometa u Mraclinu. Organiziran veliki nogometni turnir seniora i veterana (Memorijal Josip Galeković-Joškec), održana promocija knjige Mraclinački nogometni memento, koncert grupe Magazin, Plava noć...

2003. - Mladen Štuban pokreće službenu web stranicu nogometnog kluba, samim time i prvu stranicu na internetu vezanu za Mraclin. Vitomir Štuban zadužen je za fotografije.

2005. - Ta godina bila je zasigurno najuspješnija u povijesti mraclinskog nogometa. Osim što se NK Mraclin uspio plasirati u 4.HNL, otvoreno je novo predivno igralište i objekt sa svlačionama. Iste godine NK Mraclin je ugostio vodeću momčad 1.HNL, zagrebački Dinamo , te tako otvorio već spomenuto igralište i objekt.

2007. - 14. prosinca u restoranu "Za vašu dušu" u susjednom naselju Okuje održana je šesta tradicionalna *Plava noć* Nogometnog kluba Mraclin te tako proslavljena uspješna polusezona i osvojeno 4. mjesto u 4. HNL - središte.

## Sportski uspjesi

1953. - Mraclin igra u 3. razredu

1954. - Kup utakmica Mraclin - Jaska 3:2, Mladost Petrinja - Mraclin 1:3

1960. - Mraclin - Remetinec 7:6

1969. - Mraclin ulazi u 1. Zagrebačku ligu

1977. - Mraclin igra u 2. Zagrebačkoj ligi jug

1986. - Osvojeni turniri u Okujama, Kučama i Odri, Radnik (Velika Gorica) - Mraclin 2:4, Mraclin - Blaškovec 3:0

1987. - Mraclin osvaja Štenkov memorijalni turnir u Kurilovcu

1992. - 1. mjesto u Općinskoj ligi Velika Gorica

1998. - 1. mjesto u 2.Županijskoj ligi, ulazak u 1. Županijsku ligu

2000./2001. - Mraclin igra u Jedinstvenoj županijskoj ligi zagrebačke županije

2005. - Prvaci 1.ŽNL - JUG, ulazak u 4.HNL, najbolja momčad Velike Gorice

2007. - 4. mjesto u 4.HNL

2009. - 4. mjesto u 4.HNL

## Grb i dres

Grb NK Mraclina ima oblik štita, s rubovima plave i crvene boje. Unutrašnjost je bijele boje. U sredini se nalazi krug koji je ispunjen crveno - bijelim kvadratićima te grančicom turopoljskog hrasta sa žirom. Na grbu su također istaknuti ime kluba (crvenom i plavom bojom), naselja te godina osnutka kluba (oboje plavom bojom).

Glavni dres NK Mraclina je modro plave boje, s istaknutim grbom u gornjem lijevom kutu. Sa stražnje strane stoji broj pojedinog igrača te iznad njega ime kluba. Pričuvni dres je slične kreacije, ali svjetlo - narančaste boje.

## Navijači

Igrače NK Mraclina je oduvijek pratio navijački duh i potpora. Neke od posjećenijih utakmica bile su :Nk  Mraclin - Nk Vinogradar (2002. godine), Nk Mraclin - Nk Dinamo Zagreb (2005. godine), te većina utakmica s klubovima iz susjednih naselja.

## Sezona 2007./08.

1. Kolo: Nk Stupnik - Nk Mraclin 1:2
(Bibić, Popović)

2. Kolo: Nk Banovac - Nk Mraclin 1:2
(Brebrić, Šimun)

3. Kolo: Nk Mraclin - Nk Frankopan 5:1
(Brebrić, Krpačić 2, Jelavić, Bibić)

4. Kolo: Nk Libertas - Nk Mraclin 2:2
(Brebrić 2)

5. Kolo: Nk Mraclin - Nk Laduč 6:0
(Krpačić 2, Bibić, Brebrić, Balinčić, Jurišić)

6. Kolo: Nk Udarnik - Nk Mraclin 1:1
(Balinčić)

7. Kolo: Nk Mraclin - Nk Graničar 1:1
(Šimun)

8. Kolo: Nk Sava - Nk Mraclin 3:2
(Brebrić, Bibić)

9. Kolo: Nk Mraclin - Nk Sokol 5:0
(Brebrić 2, Bibić 2, Šimun))

10. Kolo: Nk Metalac - Nk Mraclin 2:0
(X)

11. Kolo: Nk Mraclin - Nk Zelina 0:0
(X)

12. Kolo: Nk Mladost - Nk Mraclin 0:0
(X)

13. Kolo: Nk Mraclin - Nk BSK 2:1
(Lučić, Balinčić)

14. Kolo: Nk Strmec - Nk Mraclin 1:1
(Budimir)

15. Kolo: Nk Mraclin - Nk Dugo Selo 3:1
(Balinčić, Šimun, Brebrić)

16. Kolo: Nk Samobor - Nk Mraclin 3:2
(Bibić 2)

17. Kolo: Nk Mraclin - Nk Bistra 5:3
(Lučić, Popović, Bibić 2, Brebrić )

18. Kolo: Nk Mraclin - Nk Stupnik 1:3
(Rozić)

19. Kolo: Nk Mraclin - Nk Banovac 6:0
(Bibić, Brebrić 2, Dandić, Lučić, Šimun)

20. Kolo: Nk Frankopan - Nk Mraclin 1:1
(Krpačić)

21. Kolo: Nk Mraclin - Nk Libertas 2:0
(Brebrić, Popović)

22. Kolo: Nk Laduč - Nk Mraclin 2:0
(X)

23. Kolo: Nk Mraclin - Nk Udarnik 2:1
(Bibić, Krpačić)

24. Kolo: Nk Graničar - Nk Mraclin 0:0
(X)

25. Kolo: Nk Mraclin - Nk Sava 0:0
(X)

26. Kolo: Nk Sokol - Nk Mraclin 1:1
(Brebrić)

27. Kolo: Nk Mraclin - Nk Metalac 2:2
(Brebrić, Bibić)

28. Kolo: Nk Zelina - Nk Mraclin 1:1
(Cvetnić)

29. Kolo: Nk Mraclin - Nk Mladost 3:1
(Krpačić, Brebrić 2)

30. Kolo: Nk BSK - Nk Mraclin 1:0
(X)

31. Kolo: Nk Mraclin - Nk Strmec 1 : 0
(Balinčić)

32. Kolo: Nk Dugo Selo - Nk Mraclin 1 : 5
(Brebrić 2, Popović, Jelavić, Lučić)

33. Kolo: Nk Mraclin - Nk Samobor 0 : 3
(X)

34. Kolo: Nk Bistra - Nk Mraclin 2 : 2
(Brebrić, Krpačić)

## Poveznice
* Mraclin
* KUD "Dučec" Mraclin
* Nova graba (Mraclin)

## Vanjske veze
* NK Mraclin - Službene stranice 
* Nogometni savez zagrebačke županije - Službene stranice
* Hrvatski nogometni savez - Službene stranice
* Zajednica športskih udruga grada Velike Gorice - Službene stranice
* Zajednica športskih udruga i saveza zagrebačke županije - Službene stranice